text: ভবতোষ ভট্টাচার্য (? - ১৯৪৮) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। যুগান্তর বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ের যুদ্ধে বিজয়ী বিপ্লবী বাহিনীর অন্যতম ছিলেন এবং যুদ্ধক্ষেত্র থেকে পলায়ন করতে সক্ষম হন।
  
  গোপন জীবন
  জালালাবাদ পাহাড়ের যুদ্ধক্ষেত্র থেকে ভবতোষ ভট্টাচার্য আত্মগোপনে চলে যান এবং ৮-৯ মাস আত্মগোপনে থাকেন। নেতা সূর্যসেনের নির্দেশে সহযোদ্ধা হরিপদ মহাজনের সঙ্গে ব্রহ্মদেশে যান। এখানে প্রতিকূল অবস্থায় নানা বেশে দিন কাটান। হরিপদ ব্রহ্মদেশে ১৯৪২ সালে মারা যান। ১৯৪৫ খ্রিস্টাব্দে চট্টগ্রামে ফিরলে ধরা পড়ে যান ভবতোষ ভট্টাচার্য। কয়েকমাস জেলে কাটান। দেশবিভাগের পর পশ্চিমবঙ্গে চলে যান এবং কিছুদিন পর ১৯৪৮ খ্রিস্টাদে মারা যান।
  
  তথ্যসূত্র
  
  বিষয়শ্রেণী:১৯৪৮-এ মৃত্যু
  বিষয়শ্রেণী:বাংলাদেশী বিপ্লবী
  বিষয়শ্রেণী:চট্টগ্রাম জেলার বিপ্লবী
  বিষয়শ্রেণী:বাংলাদেশ থেকে ভারতের স্বাধীনতা কর্মী
  বিষয়শ্রেণী:সূর্য সেন
  বিষয়শ্রেণী:ভারতীয় বাঙালি স্বাধীনতা সংগ্রামী
  বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
title: ভবতোষ ভট্টাচার্য